Document ID: 31981L0576

Nõukogu direktiiv,
20. juuli 1981,
millega muudetakse nõukogu direktiivi 77/541/EMÜ mootorsõidukite turvavöösid ja turvasüsteeme käsitlevate liikmesriikide õigusaktide ühtlustamise kohta
(81/576/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 100,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades, et
nõukogu 28. juuni 1977. aasta direktiivis 77/541/EMÜ mootorsõidukite turvavöösid ja turvasüsteeme käsitlevate liikmesriikide õigusaktide ühtlustamise kohta [4] sätestatakse muu hulgas I lisas nõuded turvavööde ja turvasüsteemide paigaldamise osas M1-kategooria sõidukitel vastavalt nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [5] viimati muudetud direktiiviga 80/1267/EMÜ [6] I lisale.
liiklusohutuse huvides tuleks edaspidi nõuda direktiivi 77/541/EMÜ sätetele vastavate turvavööde ja turvasüsteemide paigaldamist teatud M- ja N-kategooria sõidukitele ja lubada ning soovitada nende paigaldamist ülejäänud M-ja N-kategooria sõidukitele, laiendades selleks kõnealuse direktiivi rakendusala; kõnealuse rakendusala laiendamise kutsus esile mootorsõidukite ehitamise osas toimunud tehniline areng;
seetõttu tuleks direktiivi 77/541/EMÜ vastavalt muuta;
muutmise all mõeldakse kõnealuse direktiivi teatud lisades sätestatud nõuete kohandamist tehnika arenguga; käesoleva direktiivi sätete jõustumine tuleks ühitada peale käesoleva direktiivi vastuvõtmist direktiivi 77/541/EMÜ lisade nõuete tehnika arenguga kohandamiseks vastu võetavate sätete jõustumisega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 77/541/EMÜ muudetakse järgmiselt.
1. Artikkel 9 asendatakse järgmise tekstiga:
"Artikkel 9
Käesolevas direktiivis tähendab sõiduk maanteel kasutamiseks mõeldud, vähemalt neljarattalist mis tahes M1-kategooria mootorsõidukit (nagu on määratletud direktiivi 70/156/EMÜ I lisas), mille maksimaalne valmistajakiirus ületab 25 km/h."
2. I lisas:
a) punkt 3.1 asendatakse järgmisega:
"3.1. Sõiduki varustus
Kõik artiklis 9 nimetatud M1- ja N1-kategooria sõidukid või M2-kategooria sõidukid (välja arvatud sõidukid, mille suurim lubatud mass ületab 3500 kg ja sõidukid, milles on spetsiaalsed kohad seisvatele reisijatele) peavad olema varustatud turvavööde või turvasüsteemidega, mis vastavad käesoleva direktiivi nõuetele ja mis on paigutatud järgmiselt (kasutada ei tohi mittelukustuvaid pinguteid (1.8.1) ja käsitsi avatavaid pinguteid (1.8.2)).
Juhul, kui ülejäänud artiklis 9 nimetatud sõidukid on varustatud turvavööde või turvasüsteemidega, peavad need vastama käesoleva direktiivi nõuetele, välja arvatud punktid 3.1.1-3.1.3.";
b) punkt 3.1.1 asendatakse järgmisega:
"3.1.1. äärmistele esiistmetel on lubatud mitmiktundlike, avarii korral lukustuvate pingutitega kolmepunktivööd (1.8.4);
3.1.1.1. reisijaistmel on lubatud automaatselt lukustuvad pingutid (1.8.3);
3.1.1.2. M2-kategooria sõidukite reisijaistme jaoks loetakse piisavaks pingutitega või pingutiteta puusavööd, kui tuuleklaas asub väljaspool direktiivi 74/60/EMÜ II lisas määratletud võrdlusvööndit.
Turvavööde osas loetakse tuuleklaasi määratletud piiride siseseks, kui see saavutab vastavalt direktiivi 74/60/EMÜ II lisas kirjeldatud meetodile katseaparaadiga staatilise kontakti.";
c) punkt 3.1.3 asendatakse järgmisega:
"3.1.3. M1-kategooria sõidukite tagumistel istekohtadel pingutitega või pingutiteta puusa- või kolmepunktivööd.";
d) lisatakse järgmine uus punkt 3.1.5:
"3.1.5. Olenemata eelmistest sätetest, on N1- ja N2-kategooria sõidukitel lubatud 4-tüüpi pinguti (1.8.4) asemel kasutada 4N-tüüpi avarii korral lukustuvat pingutit (1.8.5), kui katsete eest vastutavale teenistusele näidatakse veenvalt, et 4-tüüpi pinguti segaks juhti."
Artikkel 2
Liikmesriigid jõustavad käesoleva direktiivi järgimiseks vajalikud õigusnormid samal kuupäeval, mil jõustuvad direktiivi 77/541/EMÜ artikli 10 kohaselt peale käesolevat direktiivi vastu võetava direktiivi järgimiseks vajalikud sätted, nii et direktiivi 76/115/EMÜ lisade sätteid saaks kohandada tehnika arenguga. Liikmesriigid teatavad neist viivitamata komisjonile.
Artikkel 3
Käesolev direktiiv on adresseeritud liikmesriikidele.
Brüssel, 20. juuli 1981

Labels: 7
8
15